מגדלנה (נהר)

נהר מגדלנה (בספרדית: Río Magdalena, וכן גם: ; באנגלית: Magdalena River) הוא הנהר הגדול ביותר בקולומביה. הנהר זורם מדרום לצפון לאורך כ-1,528 קילומטרים, בחלקה המערבי של המדינה.

אגן הניקוז של הנהר משתרע על שטח של כ-273,000 קילומטרים רבועים, שהם כ-24% משטח המדינה, מתגוררים בו כ-66% מאוכלוסייתה והוא משפיע על חייהם של כ-70% מאוכלוסיית קולומביה.

 אטימולוגיה 
הנהר נקרא על שם הדמות הנוצרית מרים המגדלית. השם ניתן על ידי הספרדי רודריגו דה באסטידאס שגילה את הנהר ונתן לו את שמו ב-1 באפריל 1501.
 מהלך הנהר 
נהר מגדלנה הוא מערכת המים הגדולה ביותר בצפון הרי האנדים, באורך של 1,612 ק"מ. מקורותיו נמצאים בפארק הלאומי הטבעי פורסה , בדרום קולומביה, שם נפרדים תתי הרכסים של האנדים קורדיירה סנטרל  וקורדיירה אוריינטל , בדרום מחוז וילה. הנהר זורם בכיוון כלל צפון-מזרח וליד העיירה גרסון  הוא פונה צפונה, במקביל לכביש 45, בעמק גדול שבין שני תתי הרכסים. מערבית לפארק הלאומי הטבעי קטטומבו ברי , הנהר פונה מערבה, במקביל לכביש 78, לאורך כ-175 קילומטרים וממשיך בכיוון כללי צפון, עד לים הקריבי בעיר ברנקייה.

 היסטוריה 
ממוזער| סירה עם חותרים על נהר מגדלנה,  1860, אקווטינטה של Ramón Torres Méndez
בשל מיקומו הגאוגרפי בחלק הצפוני של דרום אמריקה, נהר המגדלנה שימש מאז התקופה הפרה-קולומביאנית כנתיב בתוך האזורים של קולומביה ואקוודור של ימינו.

במהלך הקולוניאליזם הספרדי באמריקה, הנהר היה הקשר התחבורתי היחיד בין בוגוטה לנמל קרטחנה בים הקריבי ומשם לאירופה.

בסוף 1812 ותחילת 1813 נערך "מבצע מגדלנה" שבו סימון בוליבר וכוחותיו נלחמו וניצחו את הספרדים, כובשי האזור והשתלטו על נהר המגדלנה, כמעט לכל אורכו.

בשנת 1825 החלו ספינות קיטור לשוט לאורך הנהר והן פעלו באופן קבוע, עד 1961.

 החי והצומח בנהר ועמק מגדלנה 
 דגים 
אגן נהר מגדלנה, הכולל את נהר הקאוקה ויובלים אחרים, עשיר מאוד בדגי מים מתוקים. בשנת 2008 נמנו 213 מיני דגים מתוכם כ-55% הם אנדמיים.

אזורי הדיג הפוריים ביותר בקולומביה נמצאים באגן הנהר, אך בין השנים 1975 ו-2008 חלה ירידה דרסטית של כ-90% ביבול השנתי. בין הגורמים העיקריים: זיהום (פסולת אנושית, כרייה, חקלאות וכריתת יערות הגורמים לסחיפת קרקע) ואובדן בתי גידול (סכרים). כתוצאה, בשנת 2002, הוכרו 19 מיני דגים באגן הנהר כנמצאים בסכנת הכחדה.

 בעלי חיים 
נהר מגדלנה ועמקו חוצים כמה מערכות אקולוגיות, ולכן ניתן למצוא מגוון של בעלי חיים, כמו: קיימן ממושקף, תנין אמריקאי, איגואנה ירוקה ושקנאי חום, תחש נהרות קריבי, מיני תוכים, צב נהר מגדלנה וצב אדום רגליים הנמצאים בסכנת הכחדה. בעמק מגדלנה נמנו כ-200 סוגי יונקים וכמעט 400 זני ציפורים.

בנוסף, התגלה מין פולש, היפופוטמים שיובאו בזמנו על ידי פבלו אסקובר ולאחר מותו, בשל היעדר פיקוח, התרבו והתפשטו מעבר ל"ביתם" המקורי ב-Hacienda Nápoles לאזורים סמוכים בנהר מגדלנה.

עמק נהר מגדלנה הוא ביתם של מיני של פרפרים ובכללם Splendeuptychia ackeryi, שזוהה לראשונה בשנת 2009.

 צומח 
ב-1537 בעמק מגדלנה, תועדה הפעם הראשונה שבה פגשו הספרדים את תפוח האדמה. כמה שנים לאחר מכן ספינה ספרדית הביאה לראשונה תפוחי אדמה לאירופה.

בין הצמחים בעמק, ניתן למנות את: ארז ספרדי (Spanish cedar), אגוז קולומביאני (Colombian walnut), בוקיצה ספרדית (Spanish elm), אלון אנדים (Andean oak), קשיו בר (wild cashew), עץ ימרי (Yemeri wood) ועץ חצוצרה ורוד (rosy trumpet tree).

בעמק המגדלנה גדלים מספר מיני סחלבים שחלקם אנדמיים, כגון הפרח הלאומי של קולומביה, סחלב חג המולד (Calanthe triplicata).

 ספרות וקולנוע 
חלק ניכר מהסרט "אהבה בימי כולרה" מתרחש בעיר ההיסטורית והמוקפת חומה קרטחנה בקולומביה. בכמה צילומים נראו נהר המגדלנה ורכס .

הספר , מאת גבריאל גרסיה מארקס, הוא תיאור בדיוני של מסעו האחרון של סימון בוליבר במורד נהר המגדלנה, שם הוא מבקר מחדש בערים וכפרים רבים לאורך הנהר.

בספרו "Magdalena: River of Dreams" ("מגדלנה: נהר החלומות") הסופר, האנתרופולוג והחוקר הקנדי וייד דייוויס  נוסע לאורך הנהר בסירה, ברגל, ברכב ורכוב על סוסים, ומשלב תיאורי טבע עם אפיזודות מההיסטוריה הקולומביאנית.

קישורים חיצוניים

 הערות שוליים 

קטגוריה:קולומביה: נהרות